CELEX: 62009CA0452
Language: el
Date: 2011-05-19 00:00:00
Title: Υπόθεση C-452/09: Απόφαση του Δικαστηρίου (πρώτο τμήμα) της 19ης Μαΐου 2011 [αίτηση του Corte di Appello di Firenze (Ιταλία) για την έκδοση προδικαστικής αποφάσεως] — Torina Enza Iaia, Andrea Moggio, Ugo Vassalle κατά Ministero dell'Istruzione, dell'Università e della Ricerca, Ministero dell'Economia e delle Finanze, Università degli studi di Pisa (Οδηγία 82/76/ΕΟΚ — Ελευθερία εγκαταστάσεως και ελεύθερη παροχή υπηρεσιών — Ιατροί — Απόκτηση ειδικότητας — Αμοιβή κατά τη διάρκεια της περιόδου ειδικεύσεως — Πενταετής παραγραφή της αξιώσεως για περιοδική καταβολή αποδοχών)

9.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 204/8
            
         Απόφαση του Δικαστηρίου (πρώτο τμήμα) της 19ης Μαΐου 2011 [αίτηση του Corte di Appello di Firenze (Ιταλία) για την έκδοση προδικαστικής αποφάσεως] — Torina Enza Iaia, Andrea Moggio, Ugo Vassalle κατά Ministero dell'Istruzione, dell'Università e della Ricerca, Ministero dell'Economia e delle Finanze, Università degli studi di Pisa
   (Υπόθεση C-452/09) (1)
   
   (Οδηγία 82/76/ΕΟΚ - Ελευθερία εγκαταστάσεως και ελεύθερη παροχή υπηρεσιών - Ιατροί - Απόκτηση ειδικότητας - Αμοιβή κατά τη διάρκεια της περιόδου ειδικεύσεως - Πενταετής παραγραφή της αξιώσεως για περιοδική καταβολή αποδοχών)
   2011/C 204/15
   Γλώσσα διαδικασίας: η ιταλική
   
      Αιτούν δικαστήριο
   
   Corte di Appello di Firenze
   
      Διάδικοι στην υπόθεση της κύριας δίκης
   
   Torina Enza Iaia, Andrea Moggio, Ugo Vassalle
   
      κατά
   
   Ministero dell'Istruzione, dell'Università e della Ricerca, Ministero dell'Economia e delle Finanze, Università degli studi di Pisa
   
      Αντικείμενο
   
   Αίτηση εκδόσεως προδικαστικής αποφάσεως — Corte di Appello di Firenze — Ερμηνεία της οδηγίας 82/76/ΕΟΚ του Συμβουλίου, της 26ης Ιανουαρίου 1982, για την τροποποίηση της οδηγίας 75/362/ΕΟΚ περί της αμοιβαίας αναγνωρίσεως των διπλωμάτων, πιστοποιητικών και άλλων τίτλων ιατρικής και περί των μέτρων προς διευκόλυνση της πραγματικής άσκησης του δικαιώματος εγκατάστασης και ελεύθερης παροχής υπηρεσιών και την οδηγία 75/363/ΕΟΚ για τον συντονισμό των νομοθετικών, κανονιστικών και διοικητικών διατάξεων που αφορούν τις δραστηριότητες των ιατρών (ΕΕ L 43, σ. 21) — Εκπαίδευση ειδικευμένων ιατρών — Δικαίωμα στην προσήκουσα αποζημίωση κατά την περίοδο κατάρτισης — Άμεσο αποτέλεσμα, ελλείψει μεταφοράς της οδηγίας — Δυνατότητα του κράτους να προτείνει την ένσταση πενταετούς ή δεκαετούς παραγραφής του δικαιώματος που απορρέει από την εν λόγω οδηγία για χρονική περίοδο προγενέστερη του πρώτου ιταλικού νόμου μεταφοράς της στην εσωτερική έννομη τάξη
   
      Διατακτικό
   
   Το δίκαιο της Ένωσης δεν αποκλείει τη δυνατότητα κράτους μέλους να προτείνει ένσταση παραγραφής εύλογης χρονικής διάρκειας κατά ενδίκου βοηθήματος που άσκησε ιδιώτης με σκοπό την προστασία των δικαιωμάτων που του παρέχει μια οδηγία, ακόμη και στην περίπτωση που το κράτος αυτό δεν τη μετέφερε ορθώς στην εσωτερική έννομη τάξη, υπό την προϋπόθεση ότι η εκπρόθεσμη άσκηση του ενδίκου βοηθήματος δεν οφείλεται σε ενέργειες του εν λόγω κράτους. Η εκ μέρους του Δικαστηρίου διαπίστωση παραβάσεως του δικαίου της Ένωσης δεν ασκεί επιρροή επί του χρόνου ενάρξεως της παραγραφής, εφόσον η ως άνω παράβαση δεν αμφισβητείται.
   
      (1)  ΕΕ C 24 της 30.1.2010.